## La Conselleria d’Agricultura prioritza les obres dels camins rurals danyats per la riuada que donen accés a explotacions amb la collita pendent de recol·lecció

*** El conseller d’Agricultura, Aigua, Ramaderia i Pesca, Miguel Barrachina, s’ha reunit amb el Comité de Gestió de Cítrics per a valorar els danys en collites i infraestructures provocats per la riuada
* En total s’han vist afectades un total de 170.713 hectàrees, de les quals 25.131 tenen danys en la seua producció**

El conseller d’Agricultura, Aigua, Ramaderia i Pesca, Miguel Barrachina, ha afirmat que “estem prioritzant les obres dels camins rurals danyats per la riuada que donen accés a explotacions agràries amb la collita pendent de recol·lecció” i ha recordat que des de la Conselleria d’Agricultura “s’han adjudicat per via d’urgència 20 milions d’euros per a la reparació de camins rurals que permeten l’accés amb urgència a les explotacions agrícoles i ramaderes.”

Així s’ha pronunciat després de la reunió que ha mantingut amb la presidenta del Comité de Gestió de Cítrics (CGC), Inmaculada Sanfeliu, i amb els vicepresidents Antonio Peiró-Camaró, Marcos Gual, Vicente J. Giner, José Luis Martinavarro i Francisco Peiró.

Durant la trobada s’ha abordat la preocupació pels danys patits en les comarques citrícoles de la província de València, ja que els cítrics són els cultius més afectats perquè es troben, en gran part, encara amb la collita pendent de recol·lecció.

Els accessos a estes parcel·les ha sigut un altre dels temes tractats, perquè urgix garantir la recol·lecció. En este sentit, Barrachina ha confirmat que “les obres d’emergència de recuperació de camins van començar ja la setmana passada, a penes unes hores després de la seua adjudicació”.

Fecha: 18/11/2024